open-index/open-wikipedia-markdown huggingface dataset:
Uhlová sekunda

**Uhlová sekunda** (iné názvy: **sekunda**; najmä v astronómii: **oblúková sekunda**; zriedkavo: **sekunda uhla**, **šesťdes(i)atinná sekunda**; značky: ″, sec , v astronómii: as ) je jednotka uhlovej miery. 1 uhlová sekunda je rovná 1/60 uhlovej minúty a 1/3&nbsp;600 stupňa uhla alebo 1/1&nbsp;296&nbsp;000 ≈ 7,7×10-7 celého uhla veľkého 360 stupňov. 

Je to uhlový priemer objektu s priemerom jednej jednotky zo vzdialenosti 360×60×60/(2π) ≈ 206,265 jednotky, čiže napr. 1 cm z asi 2,1 km alebo 1 astronomická jednotka z 1 parseku, čo je zároveň definícia parseku.

1 radián ≈ 206&nbsp;265 uhlovej sekundy.

Symbol pre uhlovú sekundu je dvojitá zahnutá čiarka (″) (`U+2033`, `&amp;Prime;`). Jedna uhlová sekunda by bola 1″ (alebo 1*„*). Dvojitá zahnutá čiarka sa tiež používa na označenie palca: toto môže v istých kontextoch spôsobiť nedorozumenie. Ako náhrada za za dvojitú zahnutú čiarku sa často používa znak úvodzoviek (“).

V anglosaskej literatúre môže byť použitá skratka **arcsec** (z angl. arcsecond), ale nemala by sa zamieňať s trigonometrickou funkciou *arc secant*, ktorá má rovnakú skratku.

## Zdroje

Kategória:Jednotky uhlov
Andrzej Stasiuk

**Andrzej Stasiuk** [čítaj andžej stašjuk] (* 25. september 1960, Varšava) je poľský spisovateľ, básnik a publicista.

Nedokončil strednú školu. V prvej polovici 80. rokov 20. storočia sa angažoval v pacifistickom hnutí, dezertoval z armády, pol druha roku strávil vo väzení. V roku 1987 odišiel z Varšavy a usadil sa v Nízkych Beskydách. Získal rad ocenení, niekoľkokrát bol nominovaný na poľskú literárnu cenu Nike.

Je autorom mnohých novinových fejtónov, ktoré uverejnili okrem iného Tygodnik Powszechny, Gazeta Wyborcza, Tytuł, OZON, Frankfurter Allgemeine Zeitung.

## Dielo
**Mury Hebronu* (1992) — Mury Hebronu
**Wiersze miłosne i nie* (1994) — milostné básne a nie
**Biały kruk* (1995) — Biela vrana
**Opowieści galicyjskie* (1995) — *Haličské poviedky* (po slovensky 2008)
**Przez rzekę* (1996) — Cez rieku
**Dukla* (1997) — (po slovensky 2004)
**Dwie sztuki (telewizyjne) o śmierci* (1998) — Dve hry (televízne) o smrti
**Jak zostałem pisarzem (Próba autobiografii intelektualnej)* (1998) — *Jak jsem se stal spisovatelem (Pokus o intelektuální biografii)* (po česky 2004)
**Dziewięć* (1999) — Deväť
**Moja Europa. Dwa eseje o Europie zwanej Środkową* (2000) — Moja Európa. Dva eseje o Európe zvanej Strednou (spoločne s Jurijom Andruchovičom)
**Tekturowy samolot* (2000) — Lepenkové lietadlo
**Opowieści wigilijne* (spolu s Olgou Tokarczuk a Jerzym Pilchom, 2000) — Vianočné príbehy
**Zima* (2001) — Zima
**Jadąc do Babadag* (2004) — Cestou do Babadag

## Ocenenie
* 1995, Nagroda Fundacji im. Kościelskich

## Iné projekty

## Externé odkazy
*Oficiálna stránka Andrzeja Stasiuka - po poľsky

Kategória:Poľskí spisovatelia
Theater an der Wien

náhľad|Theater an der Wien - Hlavný vchod
náhľad|Papagenova brána
**Theater an der Wien** je divadlo, ktoré sa nachádza vo Viedni na ulici Linke Wienzeile v mestskom obvode (Stadtbezirk) Mariahilf. Prívlastok „an der Wien“ v názve divadla znamená „pri rieke Wien“ (zaužívaný preklad: Divadlo nad Viedenkou).Táto riečka v súčasnosti tečie pri budove divadla v podzemí a je prekrytá dlažbou.

## Dejiny
náhľad|vľavo|Vnútorný pohľad na Theater an der Wien
Emmanuel Schikaneder, známy ako Mozartov libretista (napísal libreto opery *Čarovná flauta*), dostal v roku 1786 licenciu od Rakúskej vlády na stavbu divadla. Stavať sa začalo v roku 1789 a budova bola dokončená v roku 1801 v Empírovom stavebnom slohu. Oficiálne otvorenie sa konalo 13. júna predstavením opery *Alexander* od *Alexandra Teybera*. V divadle sa konali mnohé svetové premiéry. Z opier to bol napr. *[[Fidelio]]* od Beethovena. Koncom 19. a začiatkom 20. storočia sa divadlo stalo najvýznamnejším centrom Viedenskej operety, svetovú premiéru tu mala väčšina diel známych skladateľov.

Počas toho slávneho obdobia sa v divadle vystriedali viacerí riaditelia, ktorí svojou činnosťou výrazne prispeli ku sláve Viedenských operiet. Pri zrode viedenskej operety stáli Franz a Alois Pokorný, ktorí angažovali Suppého a uviedli niektoré z jeho prvých diel. V tomto čase v divadle ako huslista pôsobil bardejovský rodák Béla Kéler. Nástupca "Pokorných" Friedrich Stramper, pritiahol do Viedne Girardiho ktorý obohatil operety svojou hereckou genialitou, na druhej strane však vyhodil z divadla Karla Millöckera. Pri prvých úspechoch Millöckerových a Straussových operiet stáli Maximilián Steiner a jeho syn Franz a počas ich vrcholného obdobia koncom 19. storočia bol riaditeľom v Theater an der Wien veľký divadelný talent ale aj dobrodruh Franz von Jauner. Počas tvz. „strieborného obdobia“ viedenskej operety stál na čele divadla William Karczag, ktorý uviedol mnohé Lehárove operety. Jeho maďarský pôvod mu veľmi pomohol aj vo vyhľadávaní nových talentovaných skladateľov (na čele s Emmerichom Kálmánom), ktorí sa v tom čase vynorili v Budapešti.

Po 2. svetovej vojne sa budova divadla stala náhradnou scénou zbombardovanej Viedenskej štátnej opery. V roku 1955 bola uzavretá a začiatkom 60. rokov jej hrozilo prebudovanie na garáže. Našťastie k tomu nedošlo a v roku 1962 bolo divadlo znovu otvorené ako hudobné divadlo. Donedávna tvorili ťažisko repertoáru veľké muzikálové produkcie (premiéru tu mal najúspešnejší muzikál z nemecky hovoriacich krajín Elisabeth), v rámci festivalov Wiener Festwochen a Klangbogen boli uvádzané aj opery a operety. Od roku 2006 sa divadlo prezentuje opäť ako operné - stagionového typu. Jubilejný mozartovský 2006 bol programovo venovaný odkazu tohto skladateľa.

## Externé odkazy
* Stránka divadla

Kategória:Divadlá v Rakúsku
Kategória:Kultúra vo Viedni
Petabajt

**Petabajt** (skratka *PB*, ) je jedna z jednotiek kapacity pamäťových médií.

## Definícia

1 petabajt = 1015 bajtov.

V minulosti bola jednotka petabajt používaná vo význame 250 bajtov (1024 terabajtov). V súčasnosti sa ale presadzuje trend používania jednotky *PiB* (pebibajt) pre 1 024 TiB, aby mohla predpona *peta* (PB) zostať chápaná ako 1 000 terabajtov.

## Pozri aj
* Binárny prefix

Kategória:Jednotky informácie
OGLE-TR-122b

**OGLE-TR-122b** je najmenšia hviezda, nie však hnedý trpaslík.

Táto hviezda je:
* 16x väčšia ako Jupiter, pričom je menšia ako niektoré extrasolárne planéty
* 50x hustejšia ako Slnko
* 95x hmotnejšia ako Jupiter

Kategória:Súhvezdie Kýl
Meudon

**Meudon** je francúzske mesto v juhozápadnej časti metropolitnej oblasti Paríža v departemente Hauts-de-Seine, v regióne Île-de-France. Má asi 44 000 obyvateľov. Od centra Paríža je vzdialené 9,1 km. 

Dobrý prístup po železnici a po rieke Seine urobil od r. 1840 z Meudonu priemyselné centrum. Odvtedy sa tu vyrábajú nepretržite produkty z ocele a armádne výbušniny.
 
## Geografia
Leží približne 9 kilometrov juhozápadne od Paríža, mesto je postavené na kopci a v údolí rieky Seiny. Meudonský les leží väčšinou smerom na západ od mesta. V severozápadnej časti Meudonu sa nachádza Bellevue („Prekrásna vyhliadka“), odkiaľ je nádherný výhľad na Seinu.

## Dejiny
Podľa archeologických vykopávok bol Meudon osídlený už od neolitu.

Kelti nazývali toto územie Mol-Dum (Pieskové duny) a Rimania polatinčili meno na Moldunum. 
Na Fleurskom kopci sa nachádza ústav pre starých a osamelých založený vojvodkyňou Gallierovou. Budova bola dokončená v r. 1885.

V 16. storočí si kardinál Karol Lotrinský postavil v Meudone nádherné vidiecke sídlo, ktoré zaniklo v r. 1803.

## Vedecké ustanovizne
Pôsobia tu výskumné ustanovizne: *Centre national de la recherche scientifique* (CNRS, Národné centrum pre vedecký výskum) a *L'Office national d'études et de recherches aérospatiales* (ONERA, Národný úrad pre kozmické štúdiá a výskumy), obdoba americkej NASA.

Je tu tiež pobočka Parížskeho observatória, postavená v r. 1877 na zrúcanine hradu Chateau-Neuf vypáleného nemeckým vojskom pri obliehaní Paríža v r.1871.

## Osobnosti
* François Rabelais ( 1494 – † 1553), spisovateľ, právnik, lekár, botanik a staviteľ
* Jules Dumont d’Urville (1790 – † 1842), bádateľ a dôstojník, objaviteľ slávnej Miloskej Venuše v Egejskom mori 
* Richard Wagner (1813 – † 1883), nemecký hudobný skladateľ
* Édouard Manet (1832 – † 1883), impresionistický maliar
* Auguste Rodin (1840 - † 1917), sochár
* Hans Arp (1886 – † 1966), nemecko-francúzsky sochár, maliar a básnik 
* Marcel Dupré (1886 - † 1971), organista a skladateľ
* Sophie Taeuberová (1889 - † 1943), švajčiarska maliarka a sochárka 
* Louis-Ferdinand Céline (1894 - † 1961), spisovateľ
* Lionel Jospin (* 1937), politik
* Jean-Luc Marion (* 1946), filozof
* Clémence Poésy (* 1982), herečka

## Partnerské mestá
*  Brezno, Slovensko
*  Celle, Nemecko
*  Ciechanów, Poľsko
*  Mazkeret Batia, Izrael
*  Rushmoor, Veľká Británia
*  Woluwe-Saint-Lambert, Belgicko

## Iné projekty

## Externé odkazy
* Oficiálna stránka 
* Le musée de Meudon 
* Observatoire de Paris  (Paris Observatory)

Kategória:Mestá v Île-de-France
Kategória:Obce v departemente Hauts-de-Seine
New Jersey Devils

**New Jersey Devils** je americký profesionálny hokejový klub sídliaci v Newarku v štáte New Jersey. Devils súťažia v NHL a sú súčasťou Metropolitnej divízie vo Východnej konferencii. Svoje domáce zápasy hrajú v Prudential Center. 

Pod vedením Loua Lamoriella od roku 1987 Devils zažili svoje najúspešnejšie odbobie. Medzi rokmi 1988a 2012 sa takmer každú sezónu dostali do vyraďovacej časti ligy a 3-krát vyhrali aj samotný Stanley Cup v rokoch 1995, 2000 a 2003.

## História
Klub vstúpil do NHL v roku 1974 ako klub *Kansas City Scouts*. Ako väčšina tímov, ktoré vstúpili v tú dobu do NHL mali aj Scouts negatívnu bilanciu. Ich prvú sezónu získali len 41 bodov. Aj keď boli Scouts lepší ako ich rival Washington Capitals, počas svojej druhej sezóny sa dostali do ekonomickej krízy, bolo predaných iba 2 000 z 8 000 lístkov počas sezóny a klub mal dlhy vo výške 1 milióna USD. Kvôli týmto faktorom, ako aj zlým výsledkom, sa klub presťahoval do Denveru a dostal názov Colorado Rockies.

## Kapitáni tímu v histórii
Nižšie uvedený zoznam neobsahuje kapitánov *Kansas City Scouts* a *Colorado Rockies*.
* Don Lever, 1982–1984 
* Mel Bridgman, 1984–1987 
* Kirk Muller, 1987–1991 
* Bruce Driver, 1991–1992 
* Scott Stevens, 1992–2004 
* Scott Niedermayer, 2004 
* Patrik Eliáš, 2006–2007 
* Jamie Langenbrunner, 2007–2011 
* Zach Parise, 2011–2012 
* Bryce Salvador, 2013–2015 
* Andy Greene, 2015–2020 
* Nico Hischier, 2021–súčasnosť

## Súčasný káder
*Stav k sezóne 2022-23*

## Iné projekty

## Referencie


## Externé odkazy
*oficiálna stránka New Jersey Devils


Kategória:Hokejové kluby NHL
Toronto Maple Leafs

**Toronto Maple Leafs**, oficiálne **Toronto Maple Leafs Hockey Club**, je kanadský profesionálny hokejový klub sídliaci v Toronte, hlavnom meste provincie Ontário. Maple Leafs súťažia v NHL a sú súčasťou Atlantickej divízie vo Východnej konferencii.

Klub bol založený v roku 1917 pod názvom Toronto Arenas pre prvú sezónu NHL a o dva roky neskôr bol premenovaný na Toronto St. Patricks. Conn Smythe po kúpe klubu v roku 1927 premenoval klub na Maple Leafs. Tím hral pvých 14 sezón domáce zápasy v Mutual Street Arene a v roku 1931 sa presťahoval do Maple Leaf Gardens. Od februára 1999 hrajú v Scotiabank Arene, ktorá bola predtým známa ako *Air Canada Centre*.

Toronto vyhralo viac Stanleyho pohárov a odohralo viac sezón v NHL ako ktorýkoľvek iný tím okrem Montreal Canadiens. Klub mal dve uznávané dynastie, ktoré trvali od sezóny 1946/47 do 1950/51 a od 1961/62 do 1966/67, počas ktorých Leafs získali spolu osem z jedenástich Stanleyho pohárov. Po týchto úspechoch nasledovalo dlhé obdobie bez titulu, ktoré je s 57 sezónami najdlhšie v histórii ligy. Maple Leafs majú dlhodobú rivalitu s Boston Bruins, Buffalo Sabres, Detroit Red Wings, Ottawa Senators a najmä s Montreal Canadiens. Ich farmárskym tímom v AHL je Toronto Marlies.

## Súčasný káder
*Stav k sezóne 2025/26.*

## Referencie

## Pozri aj
* Káder Toronto Maple Leafs v sezóne 2005/06

## Iné projekty

## Externé odkazy
* Oficiálna stránka Toronto Maple Leafs


Kategória:Hokejové kluby NHL
Kategória:Šport v Toronte
Ramadán

**Ramadán** (Arabsky: رمضان ) je deviatym mesiacom roka podľa islamského lunárneho kalendára. Podľa tradície v tomto mesiaci boli zjavené prorokovi Mohamedovi prvé verše Koránu – posvätnej knihy Islamu. **Saúm** – pôst počas ramadánu je jedným z piatich pilierov islamu. Moslim je povinný počas denných hodín zdržať sa akéhokoľvek jedenia, pitia, fajčenia alebo súlože. Pretože islamský lunárny kalendár je o 11 až 12 dní kratší oproti slnečnému roku, je Ramadán pohyblivý voči ročným obdobiam. Presný dátum jeho začiatku súvisí s prvým pozorovaním Mesiaca po nove v danej lokalite.

Presný dátum sa môže v rôznych krajinách odlišovať (asi o jeden deň).

Kategória:Islam
Kategória:Pôst
Soňa Müllerová

PhDr. **Soňa Müllerová**, rod. Behulová (* 21. október 1961, Trenčín) je slovenská moderátorka a televízna hlásateľka. 

V roku 1985 absolvovala štúdium slovenčiny a francúzštiny na Filozofickej fakulte Univerzity Komenského v Bratislave. Počas vysokej školy hrávala na experimentálnej scéne pre divadlá malých javiskových foriem *U Rolanda*. 

Vstupom do STV v roku 1985 sa stala programovou hlásateľkou. Moderovala desiatky televíznych relácií a kultúrnych podujatí na Slovensku i v Česku. Popri televízii od roku 2000 moderovala aj v Rádiu FM a od roku 2004 na stanici Rádio Slovensko. V rozhlase moderovala dve autorské relácie: víkendový *[[životný štýl|lifestylový]] magazín* *Esprit* so spisovateľom Petrom Pišťankom a nočnú reláciu venovanú vzťahom *Krehké vzťahy*. V televízii JOJ uvádzala reláciu *[[Soňa Talkshow]]*. 

V súčasnosti moderuje lifestyle reláciu Dámsky klub na obrazovkách RTVS.

## Osobný život
Jej bývalým manželom je spevák Richard Müller, s ktorým má dve deti, dcéru Emu-Lujzu a syna Filipa.

## Ocenenia
2003: Krištáľové krídlo – cena divákov

## Referencie

## Iné projekty

Kategória:Absolventi Filozofickej fakulty Univerzity Komenského v Bratislave
Kategória:Slovenskí rozhlasoví moderátori
Kategória:Slovenskí televízni moderátori
Kategória:Pracovníci Slovenskej televízie
Kategória:Držitelia Krištáľového krídla
Kategória:Osobnosti z Trenčína
Richard Rybníček

Mgr. **Richard Rybníček** (* 7. november 1969, Trenčín) je primátor Trenčína, novinár, bývalý riaditeľ TV JOJ a STV.

Richard Rybníček maturoval na strednej ekonomickej škole a vyštudoval televíznu žurnalistiku na Filozofickej fakulte Univerzity Komenského v Bratislave. Hral na bicie nástroje v kapele Bez ladu a skladu. Pracoval ako vnútropolitický spravodajca ČSTK (neskôr ČTK), denníka SME a agentúry SITA. V roku 1994 absolvoval odbornú stáž v Nemeckom spolkovom sneme v Bonne. V roku 1995 pôsobil ako hovorca primátora Bratislavy. V rokoch 1996 – 1997 študoval ako štipendista Nadácie Konrada Adenauera politické vedy na Univerzite Friedricha Wilhelma v Bonne. 

## Riaditeľ televízií
Predtým ako Richard Rybníček pripravil štart televízie JOJ, bol výkonným riaditeľom Inštitútu pre verejné otázky. Richard Rybníček je tiež spolumajiteľom multimediálnej internetovej televízie Metoo.sk a portálu pozdravdoneba.sk Stál teda na začiatku tejto televízie, kým do nej investovali vtedajší českí majitelia, po necelom roku požiadal o uvoľnenie z funkcie riaditeľa, a túto funkciu prebral Milan Kňažko.

V januári 2003 ho parlament zvolil za ústredného a neskôr generálneho riaditeľa Slovenskej televízie. Dňa 10. júla 2006 sa polroka pred koncom svojho štvorročného funkčného obdobia vzdal funkcie, dôvodom podľa neho bola ponuka od spoločnosti *Febio TV*, ale aj to, že splnil všetko, čo si zaumienil vykonať.

## Primátor a politik
Richard Rybníček vyhral komunálne voľby v roku 2010 s náskokom vyše 12 000 hlasov a so ziskom vyše 70 % hlasov sa 21. decembra 2010 stal primátorom. Do volieb kandidoval ako nezávislý.

Dňa 14. októbra 2016 oznámil, že zakladá novú politickú stranu, ktorá sa mala volať TOSKA. Nakoniec ale ku vzniku strany nedošlo.

## Referencie

## Iné projekty

Kategória:Osobnosti z Trenčína
Kategória:Absolventi Filozofickej fakulty Univerzity Komenského v Bratislave
Kategória:Slovenskí bubeníci
Kategória:Primátori Trenčína
Kategória:Slovenskí novinári
Kategória:Slovenskí manažéri
Kategória:Slovenskí hovorcovia
Kategória:Riaditelia Slovenskej televízie
Kategória:Riaditelia TV JOJ
Karin Olasová

**Karin Olasová** (* 31. marec 1976, Trenčín) je slovenská moderátorka a herečka a speváčka. 

Absolvovala štátne šesťročné konzervatórium s pedagogickým minimom v Bratislave – odbor herectvo. Ešte počas štúdia účinkovala v divadelnej rozprávke *Princezná zlatovláska* v Divadle A. Bagara v Nitre. Hrala menšie úlohy v divadlách Astorka – Korzo 90´ a v Štúdiu S v Bratislave v predstaveniach Cyrano a Kupec Benátsky. V Prahe účinkovala v muzikáli Dracula. Na Novej scéne účinkovala v predstavení Ples v *Hoteli Savoy* a v *Krysař*. Neskôr si zahrala v muzikáli *Pomáda* a v muzikáloch *Mníšky* a *Mníšky II Milionárky*. Na Novej scéne hrá Oktáviu v muzikáli *Kleopatra* a taktiež v muzikáli *Donaha*. Vystupovala v Slovenskej televízii a v televízii Markíza  - kabaret Dereš. V októbri 2004 vyhrala súťaž televízie Joj *Dievča za milión*. V TV Joj moderovala reláciu *Zlomené srdcia*, ktorá sa vysielala len tri mesiace. 

## Filmografia
* 1998: **[[Rivers of Babylon (film)|Rivers of Babylon]]**
* 2002: **[[Útek do Budína]]** (*Lujza*)
* 2012: *seriál Druhý Dych*
* 2015: seriál Búrlivé víno
* 2018 - 2021: seriál Susedia (*Farkašová*)

## Diskografia
* 1999 *Na tanečnú nôtu - Karin Olasová, Anton Gajdoš* -  WV WV 0022 2331 EAN: 8 588001 304720, CD

## Muzikály
* Do naha!
* Dracula
* Bátoryčka
* Ešte jeden do partie
* Fidlikant na streche
* Každý má svojho Leona
* Kleopatra
* Krysař
* Limonádový Joe ...Winnifred
* Mníšky
* Mníšky 2
* Mrázik
* Pomáda
* Šialené nožničky
* Traja Muškatieri ...Costance 
* West side story
* Z muzikálu do muzikálu
* Báthoryčka

## Divadlo
* Sedem hlavných hriechov - Jana
* Stvorenie sveta - Petra 

## Referencie

## Externé odkazy
* Imdb.com

Kategória:Slovenské divadelné herečky
Kategória:Slovenské filmové herečky
Kategória:Slovenské herečky divadelných muzikálov
Kategória:Slovenské televízne herečky
Kategória:Slovenskí moderátori
Kategória:Slovenskí televízni moderátori
Kategória:Slovenské speváčky ľudovej hudby
Kategória:Radošinské naivné divadlo
Kategória:Osobnosti z Trenčína
New Haven (Indiana)

thumb|New Haven
**New Haven** je mesto nachádzajúce sa v county Allen v Indiane v USA. Je to predmestie Fort Wayne na rieke Maumee River. 

Počet obyvateľov (2000): 12 406. Rozloha: 21,1 km². Súradnice: 41°4'4" sever, 85°1'17" západ (41.067648, -85.021480)GR1.

## Externé odkazy
* Oficiálna stránka 
* Maumee Valley Heritage Corridor
* Fort Wayne Railroad Historical Society

Kategória:Mestá v Indiane
New York Rangers

**New York Rangers** je hokejový klub NHL sídliaci na Manhattane v New Yorku, v slávnej Madison Square Garden.

New York Rangers hrá v Metropolitnej divízii Východnej konferencie. Je víťazom Stanley Cupu v rokoch 1928, 1933, 1940 a 1994.

## Kapitáni tímu v histórii

*Bill Cook, 1926 – 37
*Art Coulter, 1937 – 42
*Ott Heller, 1942 – 45
*Neil Colville, 1945 – 49
*Buddy O'Connor, 1949 – 50
*Frank Eddolls, 1950 – 51
*Allan Stanley, 1951 – 53
*Don Raleigh, 1953 – 55
*Harry Howell, 1955 – 57
*George Sullivan, 1957 – 61
*Andy Bathgate, 1961 – 64
*Camille Henry, 1964 – 65
*Bob Nevin, 1965 – 71
*Vic Hadfield, 1971 – 74
*Brad Park, 1974 – 75
*Phil Esposito, 1975 – 78
*Dave Maloney, 1978 – 80
*Walt Tkaczuk, 1980 – 81
*Barry Beck, 1981 – 86
*Ron Greschner, 1986 – 87
*Kelly Kisio, 1987 – 91
*Mark Messier, 1991 – 97
*Brian Leetch, 1997 – 2000
*Mark Messier, 2000 – 05
*no captain, 2005 – 06
*Jaromír Jágr, 2006 – 08
*Chris Drury, 2008 – 11
*Ryan Callahan, 2011 – 2014
*Ryan McDonagh, 2014 – 2019
*bez kapitána 2019 – 2022
*Jacob Trouba 2022 - súčasnosť

## Najlepší strelci
Zoznam streleckých lídrov tímu v histórií. Aktualizované každú sezónu

**''Poznámka:** Pos = Pozícia; GP = Odohrané zápasy; G = Góly; A = Asistencie; Pts = Body; P/G = Body na zápas; * = súčasný hráč Rangers''

## Iné projekty

## Externé odkazy
* Oficiálna stránka New York Rangers 


Kategória:Hokejové kluby NHL
Valentín Beniak

**Valentín Beniak** (* 19. február 1894, Chynorany – † 6. november 1973, Bratislava) bol slovenský básnik a prekladateľ, predstaviteľ symbolizmu, ktorý sa angažoval aj politicky aj počas existencie Slovenského štátu.

## Životopis
Narodil sa v roľníckej rodine a vzdelanie získaval v rokoch 1900 – 1906 v Chynoranoch, v rokoch 1913 v Topoľčanoch a v rokoch 1914 – 1916 v Nitre. V rokoch 1916 – 1917 pokračoval v štúdiu na právnickej fakulte v Budapešti, no z finančných dôvodov musel štúdium zanechať. Pracoval ako praktikant na notárskom úrade, neskôr ako podnotár v Bánove, v rokoch 1919 – 1935 bol vedúcim notárom v Chynoranoch, v rokoch 1936 – 1939 v Novej Bani. V roku 1939 sa presťahoval do Bratislavy, kde pracoval ako úradník. Pôsobil v prezidentskej kancelárii Jozefa Tisa a neskôr pokračoval vo svojej úradníckej kariére ako vedúci na sekretariáte ministerstva vnútra (od roku 1940 bol ministrom Alexander Mach).  V roku 1939 alebo 1940 bol zvolený za predsedu Spolku slovenských spisovateľov a vo funkcii zotrval až do roku 1945, keď začal pracovať na Povereníctve školstva a osvety. V roku 1947 odišiel do dôchodku.

## Tvorba
Publikovať začal v roku 1922 v časopise Slovenské pohľady. Na jeho tvorbu vplývali napr. Ivan Krasko, Endre Ady či Jiří Wolker. Vo svojich básňach vyjadroval najmä hlboké putá k domovu, k rodnej zemi a jej ľuďom. Preciťoval tragiku ľudských osudov, ale i vlastného života, lásku k človeku a súcit s jeho nešťastím, no taktiež sa s čitateľmi delil o dojmy so stretnutiami so svetom. Vo svojej tvorbe začínal s dielami, ktoré sa radili k symbolizmu a poetizmu (*Ozveny krokov, Lunapark* a i.) a v zrelej tvorbe sa sústredil na problematiku existenciálnu (napr. *Plačúci Amor, Sonety podvečerné*). Jeho knihy veršov vyšli v troch zväzkoch *Vybraných spisov*. Po skončení 2. svetovej vojny sa venoval viac prekladom, a to najmä z anglickej, maďarskej a nemeckej literatúry (William Shakespeare, Johann Wolfgang Goethe, Oscar Wilde, Imre Madách a iní).

## Dielo
### Básnické zbierky
*1928 – *Tiahnime ďalej oblaky*
*1931 – *Ozveny krokov*
*1933 – *Kráľovská reťaz*
*1936 – *Lunapark*
*1936 – *Poštový holub*
*1938 – *Bukvica*
*1939 – *Vigília*
*1941 – *Žofia*
*1942 – *Druhá Vigília*
*1942 – *Popolec*
*1942 – *Strážcovia a strážkyne Slovenska* (spoluautor Martin Benka)
*1944 – *Igric*
*1967 – *Hrachor*
*1969 – *Plačúci Amor*
*1970 – *Sonety podvečerné*
*1971 – *Medailóny a medailónky*
----

### Výbery z básní
*1966 – *Reťaz*
*1968 – *Klásky zo zberu*

### Vybrané spisy
*1975 – *Domov a diaľky*, 1. diel
*1976 – *Piesne podvečerné*, 2. diel
*1981 – *Igricove spevy*, 3. diel

### Ostatné diela
*1943 – *Sebe i vám*, eseje
*1957 – *Večerná blýskavica*, výber z maďarskej poézie 20. storočia

## Referencie

Kategória:Narodenia v 1894
Kategória:Úmrtia v 1973
Kategória:Slovenskí spisovatelia
Kategória:Slovenskí básnici
Kategória:Slovenskí prekladatelia
Kategória:Osobnosti z Chynorian
Marián Slovák

Mgr. art. **Marián Slovák** (* 8. január 1949, Bratislava) je slovenský herec. Manžel herečky Evy Matejkovej, syn dirigenta Ladislava Slováka a brat herečky Kamily Magálovej. Jeho syn Samuel je futbalista, syn Stanislav je herec a režisér, dcéra Svetlana je herečka.

Maturoval ako záhradník na SPTŠ v Malinove. Vyštudoval herectvo na VŠMU (1972). V rokoch 19721991 člen Divadla Andreja Bagara v Nitre, v rokoch 19911995 člen činohry Novej scény v Bratislave. Od roku 1995 na voľnej nohe. K jeho najvýraznejším postavám patria: Titus Andronicus (rovnomenná hra Williama Shakespeara), Ametistov (*Zojkin byt* – Bulgakov), postava Jourdaina (*Meštiak šľachticom* – Molière), Tovje vo *Fidlikantovi na streche*, Rozprávač v *Pokrvných bratoch*, Grék Zorba, Ján v *Evanjeliu o Márii*, Paul vo *Wirgínii Woolfovej*. Člen rady STV. Má tri deti, najstarší syn Samuel Slovák je známy slovenský futbalista, syn Stanislav sa stal hercom a režisérom Mestského divadla Brno, dcéra Svetlana vyštudovala muzikálové herectvo na JAMU v Brne a je rovnako členkou ansámblu Mestského divadla Brno.

## Filmografia
* 1976: *Milosrdný čas* (Pista)
* 1983: *[[Mŕtvi učia živých]]* (MUDr. Gajar)
* 1986: *[[Alžbetin dvor (seriál)|Alžbetin dvor]]*
* 1985: *Tretí šarkan* (Janov otec)
* 1989: *[[Ulice bez mena]]* (Horňák)
* 1996: *[[Suzanne (film)|Suzanne]]* (Palička)
* 2005: *Zima kúzelníkov*
* 20062007: *[[Susedia (seriál)|Susedia]]* (Jarko) 
* 20072008: *[[Ordinácia v ružovej záhrade]]* (Alexander Vlk)
* 2009: *Nedodržaný sľub*
* 2010: *[[Kriminálka Staré Mesto]]*
* 2011: ''Mŕtvola musí zomrieť''
* 2013: *[[Búrlivé víno]]* (Stanislav Rozner)
* 2023: *[[Dunaj, k vašim službám]]* (Izák Steiner)

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Súrodenci v herectve
Kategória:Absolventi Vysokej školy múzických umení
Kategória:Osobnosti z Bratislavy
Kategória:Členovia Divadla Andreja Bagara
Kategória:Držitelia ceny Igric
Eva Matejková

Mgr. art. **Eva Matejková** (* 2. jún 1950, Zvolen) je slovenská herečka, manželka herca Mariána Slováka.

V roku 1972 absolvovala štúdium herectva na Vysokej škole múzických umení v Bratislave. V rokoch 19721991 bola členka Divadla Andreja Bagara v Nitre a od roku 1991 činohry Novej scény v Bratislave. Má tri deti.

## Filmografia
* 1982: Cukor (*žena železničiara Gašpara*)
* 1989: Sýkorka (*Teova matka*)
* 1989: Ulice bez mena (*Horňáková*)
* 20062007; 2018súčasnosť: Susedia (*Františkova matka*)
* 2011: Nevinní
* 2011: Mŕtvola musí zomrieť
* 2014: Búrlivé víno (*Eliška*)

## Iné projekty

## Externé odkazy
*
*
*
*

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Členovia Divadla Andreja Bagara
Kategória:Členovia Činohry Novej scény
Kategória:Absolventi Vysokej školy múzických umení
Kategória:Osobnosti zo Zvolena
Karol Badáni

**Karol Badáni** (* 29. marec 1910, Zvolenská Slatina – † 30. september 1970, Zvolen) bol slovenský herec a divadelný režisér.

Pôvodne poštový zamestnanec. V roku 1949 bol spoluzakladateľom Divadla Jozefa Gregora Tajovského vo Zvolene (v rokoch 19491953 riaditeľ, v rokoch 1949 – 1955 režisér, neskôr herec a v rokoch 19691970 hospodársky správca činohry). Z úloh: Walter (H. von Kleist, Rozbitý džbán), Bessemjonov (M. Gorkij, Meštiaci), Brezovský (V. V. Hurban, Záveje). Režíroval napr. Tajovského Ženský zákon a Statky-zmätky.

## Filmografia
* 1953 - *[[Pole neorané]]* (*okresný náčelník*)
* 1954 - *[[Drevená dedina]]*
* 1957 - *[[Posledná bosorka]]*
* 1960 - *[[Jerguš Lapin]]* (*četník*)

Kategória:Slovenskí filmoví herci
Kategória:Slovenskí divadelní herci
Kategória:Slovenskí divadelní režiséri
Kategória:Divadlo Jozefa Gregora Tajovského
Kategória:Osobnosti zo Zvolenskej Slatiny
Epsilon Eridani

**Epsilon Eridani** alebo **Ran** (ε Eri/ε Eridani) je hviezda hlavnej postupnosti, spektrálneho typu K2 v súhvezdí Eridanus. Je to tretia najbližšia hviezda mimo slnečnej sústavy viditeľná bez ďalekohľadu a druhá najbližšia hviezda, pri ktorej je známa prítomnosť exoplanét. 

V rámci projektu Ozma bola po dobu 160 hodín odpočúvaná na rádiových vlnách dvanásťmetrovým rádioteleskopom na Green Banku, ale v rádiovom zázname nebol zachytený žiadny signál, ktorý by sa dal označiť za umelý.

## Opis
Hmotnosť hviezdy je 85 % hmotnosti Slnka, jej priemer je 84 % priemeru Slnka a svietivosť 34 % svietivosti Slnka.

Spektrum je extrémne premenlivé s mnohými emisnými čiarami. Má veľmi silné magnetické pole a rotuje v perióde 11 dní.

Dôvodom uvedených skutočností je fakt, že hviezda je veľmi mladá, asi pol miliardy rokov. To je dôvod, prečo je nepravdepodobné, že na jej planétach existuje inteligentný život. Omnoho lepším kandidátom je Tau Ceti, ktorá však, podobne ako Epsilon Eridani, má nedostatok železa.

Najbližším hviezdnym susedom Epsilon Eridani je Luyten 726-8 (UV Ceti a BL Ceti), vzdialený 5,22 ly (1,60 pc).

## Planéty Epsilon Eridani
* **Epsilon Eridani b** je joviálna planéta Jupiterovho typu obiehajúca v priemernej vzdialenosti 3,4 AU od hviezdy.
* **Epsilon Eridani c** je neistá planéta hviezdy Epsilon Eridani.

## Pozri aj
* Zoznam najbližších hviezd
* Zoznam hviezd s planétami

## Referencie


## Externé odkazy
* Epsilon Eridani 

Kategória:Súhvezdie Eridanus
Kategória:Oranžové trpaslíky
Kategória:Bayerove objekty
Kategória:Flamsteedove objekty
Kategória:HD a HDE objekty
Kategória:HIP objekty
Kategória:Hviezdy s planétami
Kategória:Astronomické objekty známe od staroveku
Kategória:Miestna bublina
Kategória:Pohybová hviezdokopa Veľká medvedica
Tyczyn

**Tyczyn** je mesto v južnom Poľsku.

## Iné projekty

## Externé odkazy
* Oficiálna stránka
* Nezávislý portál mesta

Kategória:Mestá v Podkarpatskom vojvodstve
Kategória:Powiat rzeszowski
Edgar Degas

**Edgar Degas**, vlastným menom *Hilaire Germain Edgar de Gas* (* 19. júl 1834, Paríž – † 27. september 1917, Paríž) bol francúzsky maliar, grafik a sochár. Je považovaný za jedného z hlavných predstaviteľov impresionizmu.
 
Bol synom bankára talianskeho pôvodu a kreolky z New Orleansu v USA (zomrela, keď mal Edgar 13 rokov).
Začal študovať právo, no zakrátko v roku 1855 sa prihlásil na Akadémiu krásnych umení. Mal prirodzený zmysel pre pôvab, bol schopný kvalitne zvládnuť reprodukcie. Obdivoval taliansku renesanciu a Ingresa, s ktorým sa osobne poznal. Mal všetky predpoklady stať sa spoločensky uznávaným maliarom.

V roku 1859 odchádza na študijnú cestu, na tri roky, do Talianska. Počas pobytu vo Florencií, Neapole a Ríme namaľoval niekoľko portrétov.
V roku 1862 sa zoznámil s Edouardom Manetom a odvtedy prestáva maľovať klasické námety a inšpiruje sa reálnou skutočnosťou. Začína maľovať konské dostihy, hudobníkov a ženy. Po roku 1867 nasledujú typické obrazy z divadelného života, hlavne postavy tanečníc. Neskôr začína maľovať rozličné scény z prostredia veľkomesta (ulice, nočné podniky, cirkus, nevestince a iné). V 70. rokoch veľa cestoval. Navštívil Španielsko, Taliansko a v USA rodisko svojej matky New Orleans.

V tomto období prehĺbil styky s impresionistami, s ktorými často vystavoval.
Hoci impresionizmus bral s výhradami, namaľoval jeden z najslávnejších obrazov tohto hnutia - Absint z roku 1877. Ako model mu sedela herečka Ellen Andréová a grafik a milovník divadla Marcellin Desboutin. Absint sa stal ikonou - asi aj preto, že tento nápoj s mierne halucinogénnymi účinkami bol kultový v parížskej bohéme.

V osemdesiatych rokoch sa jeho tvorba sústreďuje zväčša iba na baletné scény a umývajúce sa ženy. V tomto období modeloval aj známe voskové plastiky tanečníc a aktov, odliate neskoršie do bronzu. Jeho aktivitu obmedzovala očná choroba, ktorá vyvrcholila okolo roku 1900, keď takmer oslepol.

Oproti obdivu impresionistov k voľnej prírode a slnečnému svetlu uprednostňoval Degas umelé svetlo divadelných rámp a lokálov. Bol jedným z prvých maliarov, ktorí umelecky znázornil efekty nového plynového osvetlenia. Jeho impresionistické poňatie prejavovalo sa skôr v atmosfére ako v technike, v podstate ostával na pozíciách realizmu.

## Galéria

Edgar Germain Hilaire Degas 012.jpg|Absint
Edgar Germain Hilaire Degas 029.jpg|Žena pri toalete
Edgar Germain Hilaire Degas 004.jpg|Baletná skúška


## Iné projekty

Kategória:Narodenia v 1834
Kategória:Úmrtia v 1917
Kategória:Osobnosti z Paríža
Kategória:Francúzski maliari
Kategória:Francúzski sochári
Kategória:Impresionistickí maliari
Kategória:Absolventi École nationale supérieure des beaux-arts
Pittsburgh Penguins

**Pittsburgh Penguins** (hovorovo známy ako Pens) je profesionálny hokejový tím so sídlom v Pittsburghu. Súťaží v NHL ako člen Metropolitnej divízie vo Východnej konferencii. Svoje domáce zápasy hráva v PPG Paints Aréne, pôvodne známa ako Consol Energy Center (do roku 2010). Tím predtým hral v Civic Arene, známej ako "Iglu". Penguins má v súčasnosti v nižších ligách dva tímy: Wilkes-Barre/Scranton Penguins v AHL a Wheeling Nailers v ECHL. Pittsburgh Penguins bol založený v roku 1967. Zahrali si šesť krát vo finále o Stanley cup, z toho vyhrali päť krát (1991, 1992, 2009, 2016 a 2017). Spolu s Edmonton Oilers sa Penguins delí o najväčší počet prvenstiev v Stanleyho pohári spomedzi tímov, ktoré nie sú z pôvodnej tzv. Original Six. Niekoľko bývalých členov tímu bolo uvedených do hokejovej siene slávy, vrátane spolumajiteľa Maria Lemieuxa, ktorý kúpil Penguins v roku 1999 a zachránil tak klub pred bankrotom. Lemieux, Jaromír Jágr, Sidney Crosby, a Evgeni Malkin vyhrali Hart Memorial Trophy počas hrania za Penguins.

## História
V Pittsburghu pôsobil v 20-tych rokoch 20. storočia hokejový klub Pittsburgh Pirates, ale nebol úspešný. Klub Penguins bol založený v roku 1967 ako súčasť rozšírenia NHL.

Najväčšími osobnosťami klubu boli v 80. a 90. rokoch útočníci Mario Lemieux a Jaromír Jágr.

## Kapitáni
* Ab McDonald, 1967-68
* bez kapitána, 1968-73
* Ron Schock, 1973-77
* Jean Pronovost, 1977-78
* Orest Kindrachuk, 1978-81
* Randy Carlyle, 1981-84
* Mike Bullard, 1984-86
* Terry Ruskowski, 1986-87
* Dan Frawley, 1987
* Mario Lemieux, 1987-94
* Mario Lemieux, Paul Coffey, John Cullen, Randy Hillier, 1990-91
* Ron Francis, 1994-95
* Mario Lemieux, 1995-97
* Ron Francis, 1997-98
* Jaromír Jágr, 1998-2000
* Jaromír Jágr, Martin Straka, 2000-01
* Mario Lemieux, 2001-06
* bez kapitána, 2006-07
* Sidney Crosby, 2007-*súčasnosť*

## Referencie

## Iné projekty

## Externé odkazy
* Oficiálna stránka Pittsburgh Penguins 


Kategória:Hokejové kluby NHL
Daniel Landa

**Daniel Landa** (* 4. november 1968, Praha) je český spevák a príležitostný herec.

## Život
Svoju hudobnú kariéru začal v roku 1988, keď s Davidom Matáskom založil skupinu Orlík, ktorá sa hlásila k hnutiu Skinheads. Bola pomenovaná podľa vinárne Orlík, v ktorej sa schádzali členovia skupiny Landa, Jan Limburský, Jakub Maleček a David Matásek. Vydali dva albumy, z ktorých sa predalo asi 200 000 kusov.  

V roku 1988 Landa absolvoval na pražskom konzervatóriu hudobno-dramatický odbor. Po rozpade skupiny sa v roku 1992 vydal na sólovú dráhu. 

Landa žije so svojou ženou Mirjam Müller (pôvodom z Nemecka), s ktorou sa oženil v roku 1990. Majú spolu dcéru Anastáziu a dvojčatá Roxanu a Rozáliu. V roku 1996 s ňou napísal scenár a hudbu k úspešnému muzikálu Krysař, v ktorom hral hlavnú úlohu.

Od roku 1996 sa venoval profesionálne autokrosu, v roku 1998 testoval ťahače a zároveň na Majstrovstvách Európy v autokrose v tom istom roku vytvoril súťažnú dvojicu s dvojnásobným majstrom Európy Martinom Kolocom. Od roku 2001 jazdí rally, v súčasnosti v kategórii N4. 

V roku 2003 založil s Romanom Krestom *Nadáciu Malina*, ktorej cieľom je predchádzať krízovým situáciám na cestách.

V roku 2023 vydal album Minový pole.

## Diskografia
* 1990 – *Miloš Frýba for president* – so skupinou Orlík
* 1991 – *Demise* – so skupinou Orlík
* 1993 – *Valčík* 
* 1995 – *Chcíply dobrý víly* 
* 1996 – *Krysař I.*
* 1996 – *Krysař II.*
* 1997 – *Pozdrav z fronty* 
* 1998 – *Smrtihlav* 
* 1999 – *Konec* 
* 2000 – *Best of Landa* 
* 2002 – *9mm argumentů* 
* 2003 – *Rockquiem*
* 2003 – *Vltava tour*
* 2004 – *Best of Landa 2*
* 2004 – *Neofolk*
* 2004 – *Večer s písní Karla Kryla pro český národ*
* 2005 – *Tajemství*
* 2006 – *Bouře* (live koncert)
* 2007 – *Kvaska* (soundtrack k filmu)
* 2009 – *Nigredo*
* 2009 – Touha
* 2010 – *Tacho *(soundtrack k filmu)
* 2011 – *Československo Tour 2008* + DVD
* 2012 – *Vozová hradba tour 2011* + DVD
* 2013 – Best Of 3
* 2013 – Klíč králů
* 2015 - Žito 
* 2023 - Mínový pole

## Filmografia

* 1987 – *Copak je to za vojáka*
* 1987 – **[[Proč? (film)|Proč?]]** (*Pavel*)
* 1989 – *Kainovo znamení* (*Albín*)
* 1990 – *Jen o rodinných záležitostech* (*dozorca*)
* 1990 – *Tichá bolest* (*Vrábel*)
* 1992 – *Černí Baroni* (*slob. Halík*)
* 2007 – *Kvaska* (*Franta*)
* 2010 – *Dotkni se duhy/Tacho*

## Iné projekty

## Externé odkazy
* Landova oficiálna stránka
*
* 
* 
* Slovenská stránka o D. Landovi

Kategória:Osobnosti z Prahy
Kategória:Českí rockoví speváci
Kategória:Českí folkoví speváci
Kategória:Českí filmoví herci
Kategória:Českí televízni herci
Devínske Jazero

[thumb|[železničná zastávka Devínske jazero|zastávka Devínske Jazero]]
náhľad|Berry Farm - Čučoriedková farma
**Devínske jazero** je záhradkárska oblasť ležiaca severne od Devínskej Novej Vsi. Patrí do katastrálnych území Devínska Nová Ves, Bratislava – mestská časť Záhorská Bystrica (najväčšia časť) a Mást (Stupava). Pozostáva hlavne z rekreačných chát. Viaceré z nich sa postupne, po rekonštrukcii, menia na trvalo obývané rodinné domy. Touto oblasťou prechádza Železničná trať Bratislava – Břeclav a nachádza sa tu rovnomenná železničná zastávka kde bežne stoja osobné vlaky. Zo západu ju ohraničuje v súčasnosti už zrušená železničná trať do Stupavy. Devínske jazero je najzápadnejší a súčasne najsevernejší bod Bratislavy. Okrajom tejto oblasti prechádza cyklistický chodník povodím rieky Moravy s unikátnou flórou a faunou. Turisti sa môžu občerstviť v miestnom bufete, zakúpiť si čerstvé čučoriedky z miestnej farmy, poprípade si objednať splavovanie rieky Moravy.

Kategória:Devínska Nová Ves
Kostolné (Devínska Nová Ves)

[náhľad|[Kostol Ducha Svätého (Devínska Nová Ves)|Kostol Ducha Svätého]]

**Kostolné** je najstaršia miestna časť Devínskej Novej Vsi. Nachádza sa tu miestny kostol, kultúrne stredisko Istra Centrum a od decembra 2005 jediné chorvátske múzeum na Slovensku.

Z juhu je ohraničené Eisnerovou ulicou, z východu železničnou trasou, zo západu Istrijskou, Hradištnou a Kalištnou ulicou, zo severu Novoveskou ulicou.

V roku 1988 bolo na Kostolnom postavené sídlisko a v súvislosti s ním aj dve základné a dve materské školy.

Západná a severná časť Kostolného bola silno postihnutá povodňami v roku 2002.

V súčasnosti sa v južnej časti Kostolného nachádza supermarket Kraj.

Kategória:Devínska Nová Ves
Podhorské (Devínska Nová Ves)

náhľad|Ulica v časti Podhorské

**Podhorské** je juhozápadná miestna časť Devínskej Novej Vsi. Je to najnovšia miestna časť. Jej severnú hranicu tvorí Eisnerova ulica. V roku 1989 tu bolo vybudované sídlisko a v súvislosti s ním jedna základná a dve materské školy.

Nachádza sa tu záhradkárska kolónia, náučný chodník, ktorý končí v Devíne, pozostatky lanovky z 18. storočia, či starý kameňolom.

Kategória:Devínska Nová Ves
Paulinské

náhľad|Autobusová zastávka Paulinské

**Paulinské** je najrozľahlejšia miestna časť Devínskej Novej Vsi. Priamo susedí so Záhorskou Bystricou.

Na Paulinskom sa nachádza závod Volkswagen Slovakia a železničná stanica Devínska Nová Ves.

Časť Paulinského (zástavba rodinných domov od hotela Morava smerom k priemyselnému parku v lokalite bývalej tehelne) sa prezýva „Kolónia“, údajne tu bývali Česi. Informácia pochádza z neoverených zdrojov. Tehelňa je v súčasnosti zrušená a dominanta tejto časti „komín“ rozobraný.

Materiálová jama, kde sa desaťročia ťažila hlina na výrobu tehál, sa zaváža stavebným odpadom.

Potrvá znovu desiatky rokov, kým sa zasype pre svoje úctyhodné rozmery.

Časť Kolónia začali stavať legionári ktorí bojovali v prvej svetovej vojne pod Francúzskou armádou a pod velením M. R. Štefánika. Po návrate z Francúzska boli odmenení Československou vládou. Za tieto peniaze si postavili dvojdomy rovnakého štýlu, ktoré dodnes stoja na Opletalovej a Janšákovej ulici. Takiež si vystavali spoločný klub - Sokolovňu. Tieto domy boli vystavané v rokoch 1930 – 1931. Po druhej svetovej vojne bola Sokolovňa prerobená na kino.

Kategória:Devínska Nová Ves
Charles-François Daubigny

**Charles-François Daubigny** [vyslov: šarl frá(n)sua dobiňi] (* 15. február 1817, Paríž – † 19. február 1878, Paríž) bol francúzsky maliar a grafik, príslušník Barbizonskej školy.

## Životopis
Pochádzal z maliarskej rodiny, bol žiakom svojho otca (Edmond François Daubigny) a strýka Pierre Daubignyho, maliara miniatúr.

Bol prvý z francúzskych krajinárov, ktorý maľoval obrazy vo voľnej prírode a usiloval sa o prepis zrakových vnemov v ich optickej zložitosti. Spočiatku boli jeho obrazy vplyvom romantizmu presýtené tmavými tónmi. To sa však začína postupne meniť hlavne od r. 1843 po pobyte v Barbizone. Okolo roku 1850 sú už prestúpené svetlom s charakteristickými striebristými farebnými tónmi. Veľmi dôležité bolo pre jeho tvorbu stretnutie s Corotom (1852) v Optevoz (Isère) 
om
Pozornosť upútal hlavne obrazom *Seina pri Bezonse (1852)*. Maľoval prosté krajinné výseky najmä zo stredofrancúzskej oblasti. Na svojom člne, pomenovavom Le Botin, ktorý bol súčasne aj jeho ateliérom, putoval po riekach Oise, Seine, Marne a Yonne a zachytával meniacu sa poriečnu krajinu vo všetkých jej obdobiach a podobách (*napr. Údolie v Optevoze, Pobrežie Oise, Lode na Oise, Ovocná záhrada atď.*).

V roku 1866 odišiel do Londýna, kde namaľoval obraz *Temža pri Erithe*, ktorý sa svojim náladovým založením približuje impresionistickému názoru. Tu sa stretol s Claude Monetom, no po začiatku Prusko-francúzskej vojny (1870) spolu s ním odchádza do Auvers, kde sa stretáva s Paulom Cézannom a ďalšími mladými impresionistami (predpokladá sa, že títo boli Daubignym do určitej miery ovplyvnení).

Daubignyho najkrajšie diela pochádzajú z rokov 1864 až 1874, tieto väčšinou pozostávajú zo starostlivo vypracovaných krajiniek so stromami, riekami a niekoľkými kačicami. Tie kačky sú trošku kuriozitou. Povráva sa, že ak sa mu vlastný obraz páčil, tak primaľoval jednu, alebo dve kačice. Takže počet kačíc na obraze indikuje umeleckú kvalitu jeho obrazov.

Krátky čas bol aj v Holandsku. Z tohto obdobia pochádza aj obraz *Mlyny z Dordrechtu (1872)*.

Svojim ponímaním krajiny, maľbou vo voľnej prírode zohral Daubigny dôležitú úlohu vo vývine francúzskej krajinomaľby a stal sa aj jedným z priamych predchodcov impresionizmu.

Jeho žiakom a nasledovníkom bol jeho syn Charles-Pierre Daubigny, ktorého práce sú niekedy mylne pokladané za práce jeho otca, hoci tieto práce sa nevyrovnajú otcovmu majstrovstvu.

## Iné projekty

Kategória:Narodenia v 1817
Kategória:Narodenia v 1878
Kategória:Francúzski maliari
Kategória:Maliari romantizmu
Kategória:Osobnosti pochované na Père-Lachaise
Vápenka (Devínska Nová Ves)

náhľad|Vápenka, začiatok osady

**Vápenka** je miestna časť Devínskej Novej Vsi nachádzajúca sa na juhovýchode mestskej časti. Ide o osadu, resp. záhradkársku kolóniu na úpätí vrcholu Krpáš.
Názov vznikol v minulosti, podľa vápenky, ktorá bola zničená počas druhej svetovej vojny v roku 1944.

Na Vápenke sa nachádzajú Slovenské závody technického skla, betonárka, a závody Presskam a Tower.

Tiež sa tu nachádza zariadenie Pegas Club, kde sa organizujú spoločenské stretnutia a je tu možnosť ubytovania.

## Iné projekty

Kategória:Devínska Nová Ves
BSD licencia

**BSD licencia** je permisívna licencia, jedna z najpoužívanejších pre open source softvér. Bežne sa používa pre Berkeley Software Distribution, UNIXový operačný systém, podľa ktorého bola pomenovaná.

Tvorcovia pôvodnej distribúcie boli „Regents of the University of California“. Licencia bola od svojho prvého použitia revidovaná a inšpirovala tvorbu početných variantov (licencie typu BSD).

Kladie pomerne málo obmedzení v porovnaní s inými licenciami ako GNU GPL či samotným autorským zákonom, čo dielo pod ňou publikované kladie právne blízko voľnému dielu (public domain).

## Verzie BSD licencii
* 4-bodová BSD licencia (pôvodná BSD licencia)
* 3-bodová BSD licencia (nová alebo modifikovaná BSD licencia)
* 2-bodová BSD licencia (zjednodušená BSD licencia)

## Obsah licencie
Neoficiálny slovenský preklad modifikovanej BSD licencie:

## Použiteľnosť a kompatibilita licencie
Licencia je veľmi voľná. Oproti iným bežným licenciám ako napríklad  GNU GPL, i pri porovnaní s implicitnými obmedzeniami danými v  autorskom práve má len veľmi nízke požiadavky. Niekedy býva označovaná slovnou hračkou *copycenter*- zatiaľ čo *[[copyright]]* obmedzuje šírenie diela, *[[copyleft]]* obmedzuje obmedzovanie šírenia diela, tak BSD licencia hovorí "Vezmite si to do Copycentra a vyrobte si kópie podľa ľubovôle."

BSD licencia povoľuje komerčné využitie, vrátane využitia v proprietárnom softvéri bez uverejneného zdrojového kódu. Diela založené na dielach licencovaných pod BSD dokonca môžu byť uverejnené pod komerčnými licenciami (nejde o copyleft), len musia dodržať podmienky licencie; tzn. v programe uvádzať informáciu o autoroch a zrieknutie sa zodpovednosti. Príkladom takéhoto využitia sú časti knižníc pre  sieťovú komunikáciu použitých v Microsoft Windows  či mnoho komponentov z FreeBSD použitých v Mac OS X..

Pôvodná verzia licencie bola s licenciou GNU GPL nekompatibilná. Jej nová verzia je s GNU GPL kompatibilná, softvér licencovaný pod BSD licenciou možno začleniť do diela pod GPL (ale opačne to neplatí, dielo pod GNU GPL nemožno zverejniť pod licenciou BSD).

Kategória:Open source licencie
Kategória:BSD
Eduard Bindas

**Eduard Bindas** (* 3. január 1926, Strážske – † 28. október 2012, Bratislava) bol slovenský herec.

V rokoch 1947 – 1949 študoval herectvo na Štátnom konzervatóriu v Bratislave. V rokoch 1947 – 1949 člen Štúdia Národného divadla, 1949 – 1950 Dedinského divadla, 1950 – 1955 činohry Štátneho divadla v Košiciach, 1955 – 1956 Divadla Petra Jilemnického v Žiline, 1956 – 1957 Armádneho divadla v Martine a od roku 1957 až do odchodu na dôchodok člen činohry Novej scény v Bratislave. 

Bindas bol predstaviteľom najmä vitálnych sebavedomých postáv. Uplatnil sa aj v charakterových a komediálnych rolách.

## Filmografia

## Dabing
### Filmové roly

### Seriálové roly

## Referencie

## Zdroje
* 
* 
* 
* ''Eduard Bindas'' v databáze Slovenského filmového ústavu

Kategória:Slovenskí filmoví herci
Kategória:Slovenskí divadelní herci
Kategória:Slovenskí televízni herci
Kategória:Slovenskí dabingoví herci
Kategória:Členovia Slovenského komorného divadla
Kategória:Členovia Národného divadla Košice
Kategória:Členovia Činohry Novej scény
Kategória:Absolventi Konzervatória v Bratislave
Kategória:Osobnosti zo Strážskeho
Bakteriológia

**Bakteriológia** je biologická vedná disciplína, ktorá sa zaoberá skúmaním baktérií. 

## História
O vznik bakteriológie sa zaslúžili mnohí vedci, medzi nimi Louis Pasteur (* 1822) a Robert Koch (* 1843). Položili základy pre úspešný boj s chorobami pomocou antibiotík a vakcín.

Antoni van Leeuwenhoek už v roku 1677 pri svojich pozorovaniach mikroskopom popísal mikroorganizmy. Ďalšími významnými vedcami boli Lazzaro Spallanzani, Ferdinand Cohn, Martinus Willem Beijerinck, Sergej Vinogradskij a Albert Kluyver.

## Iné projekty
Aisne (departement)

**Aisne** (**02**) je departement vo Francúzsku, ktorý je pomenovaný podľa rieky rovnakého mena. Patrí do regiónu Hauts-de-France.

Aisne bol jedným z 83 francúzskych departmentov vytvorených v roku 1790. Obyvatelia sa nazývajú *Axonais*, toto meno pochádza od Keltov.

## Iné projekty


Kategória:Departementy vo Francúzsku
Allier

**Allier** môže byť:
* rieka vo Francúzsku, pozri Allier (rieka)
* departement vo Francúzsku, pozri Allier (departement)
Allier (departement)

**Allier** (okcitánsky: *Alèir* [a'lej]) je departement vo Francúzsku, ktorý je pomenovaný podľa rieky rovnakého mena.

## Referencie

## Iné projekty


Kategória:Departementy vo Francúzsku
Kategória:Auvergne
Kategória:Centrálny masív
Alpes-de-Haute-Provence

**Alpes-de-Haute-Provence** (**04**), doslova: Alpy Hornej Provence, je departement vo Francúzsku.

## Iné projekty


Kategória:Departementy vo Francúzsku
Kategória:Provence-Alpes-Côte d’Azur
Ain

**Ain** (**01**) je departement vo Francúzsku.

## Dejiny
Táto oblasť pôvodne patrila Burgundsku, až kým ju v roku 1601 savojská dynastia nepričlenila k Francúzsku.

## Najväčšie mestá
* Bourg-en-Bresse
* Oyonnax

## Iné projekty


Kategória:Departementy vo Francúzsku
Kategória:Rhône-Alpes
Alpes-Maritimes

**Alpes-Maritimes** (**06**), po slovensky: Prímorské Alpy, je departement vo Francúzsku.

## Referencie

## Iné projekty


Kategória:Departementy vo Francúzsku
Kategória:Provence-Alpes-Côte d’Azur
Aisne

**Aisne** môže byť:
* rieka vo Francúzsku, pozri Aisne (rieka)
* departement vo Francúzsku, pozri Aisne (departement)

Kategória:Rozlišovacie stránky – Miestopisný názov
Hautes-Alpes

**Hautes-Alpes** (**05**), doslova: Horné Alpy, je departement vo Francúzsku.

## Iné projekty


Kategória:Departementy vo Francúzsku
Kategória:Provence-Alpes-Côte d’Azur
Ariège (departement)

**Ariège** (**09**) je departement vo Francúzsku. Je pomenovaný podľa rovnomennej rieky.

## Iné projekty


Kategória:Departementy vo Francúzsku
Aube (departement)

**Aube** (**10**) je departement vo Francúzsku, ktorý je pomenovaný podľa rovnomennej rieky.

## Iné projekty


Kategória:Champagne-Ardenne
Kategória:Departementy vo Francúzsku